Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 57/07)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»ODOBEȘTI«

Referencenummer PDO-RO-A1586-AM01

Meddelelsesdato: 9. oktober 2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Indførelse af nye druesorter

Beskrivelse og begrundelse

I betragtning af de senere års klimaforandringer og de nye vinbrugs faktiske udbytte suppleres produktspecifikationen i kapitlet om de tilladte sorter med nye druesorter til vinfremstilling i det afgrænsede område, som vine med den kontrollerede oprindelsesbetegnelse (AOC) fremstilles af.

Det afgrænsede område, der indtil for ti år siden var særlig velegnet til dyrkning af grønne druesorter, er blevet gunstigt for blå druesorter som f.eks. Syrah, Zweigelt og andre; klima- og jordbundsforholdene og de valgte kloner gør det muligt at fremstille vine, hvis fremragende kvalitet afspejler områdets karakteristika.

Ændringen har betydning for enhedsdokumentet.

2. Tilpasning af udbyttet i vinsektoren

Beskrivelse og begrundelse

Produktspecifikationen ændres med hensyn til udbyttet i vinsektoren, der er blevet forhøjet, en ændring, der har betydning for enhedsdokumentet.

Denne ændring skyldes fremkomsten af nye vinbrug på store arealer, som har en beplantningstæthed på over 4 000 stokke/ha, takket være anvendelsen af kloner med et større kvantitativt og kvalitativt potentiale. Opretholdelsen af AOC-kvaliteten for den voksende produktion sikres ligeledes takket være ny forarbejdningsteknologi.

3. Ændring af vinproduktionsområdet

Beskrivelse og begrundelse

Produktspecifikationen suppleres med supplerende bestemmelser, således at vinfremstillingen under kontrollerede temperaturforhold og bevarelsen af det aromatiske potentiale, som de sorter, der er repræsentative for denne oprindelsesbetegnelse, har, kan ske uden for det afgrænsede område for betegnelsen, i naboområdet i den samme administrative enhed, som har optimale forhold til vinfremstilling.

Ændringen er uden betydning for enhedsdokumentet.

4. Tilføjelse til de specifikke vinfremstillingsteknikker

Beskrivelse og begrundelse

Produktspecifikationen suppleres med betingelserne for fremstilling af hvid- og rosévin og sorterne Pinot Gris og Traminer Roz som følge af udviklingen i vinfremstillingsteknikkerne og forbrugernes mere udprægede smag for disse druesorter med særlige egenskaber, navnlig når det gælder rosévinene.

Ændringen er uden betydning for enhedsdokumentet.

5. Omformulering af betingelserne for klassificering af produktionen

Beskrivelse og begrundelse

Betingelserne for klassificering af produktionen omformuleres på anmodning fra producenterne, når visse kvalitative karakteristika ikke længere er opfyldt for de produkter, der er omfattet af oprindelsesbetegnelsen.

Ændringen er uden betydning for enhedsdokumentet.

ENHEDSDOKUMENT

1. Produktets betegnelse

Odobești

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Analytiske og organoleptiske karakteristika – hvidvine/rosévine

Hvidvinene har de karakteristika, der er specifikke for området, og har bløde blomsternoter samt noter af eksotiske frugter og citrusfrugter. Nogle af vinene har et middel til højt syreindhold, en udtalt friskhed og en aromatisk palet, der går fra kraftige urtearomaer til sødlige aromaer af tropiske frugter og ofte en duft af vinblomster.

Hvidvinene er fine, aromatisk neutrale og har en duft af æble, blomsternoter (Fetească regală) og noter af roser (Trandafiri de dulceaţă), der under lagringen beriges med noter af moskus, rosiner, honning (Tămâioasă românească) eller citrusfrugter og urter, der giver vinen livlighed og friskhed, og blomsternoter samt diskrete noter af friske frugter (Crâmpoșie).

Generelle analytiske karakteristika Totalt alkoholindhold, maksimum (% vol.) 15,00 Virkeligt alkoholindhold, minimum (% vol.) 9,00 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 18 Totalt indhold af svovldioxid, maksimum (i milligram pr. liter) 200

Analytiske og organoleptiske karakteristika – rødvine

Rødvinene har mere intense farvede tanniner og en koncentreret aromatisk karakter med frugtnoter, en god balance takket være sukkerindholdet og en vedvarende smag, finesse og friske noter.

Rødvinene er kendetegnet ved forskellige smagsnoter af soltørrede svesker (Fetească neagră) og et oprindeligt aromatisk potentiale, der går fra skovbær og vilde planter til overmodne druer og solbær (Cabernet Sauvignon) over grøn peber eller de egenskaber, der er kendetegnende for kirsebær og andre røde og modne frugter, med noter af rosin, tobak eller sort peber, som dukker op under lagringen.

Generelle analytiske karakteristika Totalt alkoholindhold, maksimum (% vol.) 15,00 Virkeligt alkoholindhold, minimum (% vol.) 9,00 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 20 Totalt indhold af svovldioxid, maksimum (i milligram pr. liter) 150

5. Vinfremstillingsmetoder

a) Væsentlige ønologiske fremgangsmåder

DYRKNINGSEGENSKABER OG -PRAKSIS

Dyrkningspraksis

— minimum 3 300 stokke/ha i eksisterende vinbrug

— forvaltningsform: den, som producenten vælger afhængigt af druesort samt klima- og jordbundsforhold.

b) Maksimumsudbytter

Sauvignon, Pinot Gris, Muscat Ottonel, Traminer alb, Tămâioasă românească, Traminer roz:

15 000 kg druer/ha.

Aligote, Șarba, Băbească Gri, Chardonnay, Fetească albă, Frâncușă, Riesling de Rhin, Donaris:

16 500 kg druer/ha.

Cabernet Sauvignon, Fetească Neagră, Pinot Noir, Merlot:

17 500 kg druer/ha.

Fetească Regală, Crâmpoșie selecționată, Mustoasă de Măderat, Riesling Italian, Galbenă de Odobești:

19 000 kg druer/ha.

Crâmpoșie, Furmint, Muscadelle, Grasă de Cotnari, Semillon:

19 000 kg druer/ha.

Plăvaie, Băbească Neagră, Codană, Syrah, Sangiovese, Barbera, Nebbiolo, Zweigelt:

21 500 kg druer/ha.

Sauvignon, Pinot Gris, Muscat Ottonel, Traminer alb, Tămâioasă românească, Traminer roz:

115 hl/ha.

Aligote, Șarba, Băbească Gri, Chardonnay, Fetească albă, Frâncușă, Riesling de Rhin, Donaris:

127 hl/ha.

fremstilling af hvidvin af nedenstående sorter: Cabernet Sauvignon, Fetească Neagră, Pinot Noir, Merlot:

135 hl/ha.

Fetească Regală, Crâmpoșie selecționată, Mustoasă de Măderat, Riesling Italian, Galbenă de Odobești:

146 hl/ha.

Cabernet Sauvignon, Fetească Neagră, Pinot Noir, Merlot:

129 hl/ha.

Crâmpoșie, Furmint, Grasă de Cotnari, Muscadelle, Semillon:

146 hl/ha.

Plăvaie:

165 hl/ha.

Băbească Neagră, Codană, Syrah, Sangiovese, Barbera, Nebbiolo, Zweigelt:

159 hl/ha.

6. Afgrænset geografisk område

Departementet Vrancea

— byen Odobeşti - landsbyen Unirea

— kommunen Jariștea – landsbyerne Jariștea, Pădureni, Scânteia, Vărsătura

— kommunen Bolotești – landsbyerne Bolotești, Pietroasa, Vităneștii de sub Măgură, Găgești, Putna, Ivăncești

— kommunen Broșteni – landsbyerne Broșteni, Pitulușa, Arva.

7. Primære druesorter

Aligoté B - Plant de trois, Plant gris, Vert blanc, Troyen blanc

Șarba B

Pinot Gris G - Affumé, Grau Burgunder, Grauburgunder, Grauer Mönch, Pinot cendré, Pinot Grigio, Ruländer

Riesling du Rhin B - Weisser Riesling, White Riesling

Plăvaie B - Bălană, Plăvană, Poamă bălaie

Traminer Roz Rs - Rosetraminer, Savagnin roz, Gewürztraminer

Grasă de Cotnari B - Dicktraube, Grasă, Köver szölö

Muscadelle B - Moscatello bianco, Muscadet doux

Sémillon B - Semillon blanc

Băbească gri G

Crâmpoșie B

Crâmpoșie selecționată B

Chardonnay B - Gentil blanc, Pinot blanc Chardonnay

Donaris B

Frâncușă B - Vinoasă, Mildweisser, Mustoasă de Moldova, Poamă creață

Furmint B - Furmin, Şom szalai, Szegszolo

Mustoasă de Măderat B - Lampau, Lampor, Mustafer, Mustos Feher, Straftraube

Barbera N

Codană N

Pinot Noir N - Blauer Spätburgunder, Burgund mic, Burgunder roter, Klävner Morillon Noir

Pinot noir N - Spätburgunder, Pinot nero

Sangiovese N - Brunello di Montalcino, Morellino

Syrah N - Shiraz, Petit Syrah

Zweigelt N - Blauerzweigelt, Negru de Zweigelt, Zweigelt blau

Nebbiolo N

Tămâioasă românească B - Busuioacă de Moldova, Muscat blanc à petits grains

Tămâioasă românească B - Rumanische Weihrauchtraube, Tamianka

Traminer aromat alb B

Galbenă de Odobești B - Galbenă de Căpătanu, Galbenă Uriașă, Galbenă

8. Tilknytning til det geografiske område

Tilknytning til det geografiske område

Oplysninger om det geografiske område

Det lithologiske substratum - alluviale og diluviale sand- og grusaflejringer dækket af et lag, der er dannet af aflejringer af løss, som tilsammen danner et komplekst pleistocænt forvitringsmateriale, der hviler på skiftevis mergel, ler og marint sand fra pleistocæn.

Terrænet - alluvialt forterræn bestående af alluviale og diluviale aflejringer, der skråner relativt regelmæssigt og kulminerer i 300 m højde på den vestlige side og 100 m på den østlige side fra bunden af skråningen Măgura Odobești til toppen af den skråning, der støder op til sletten Câmpia Română. Hele områdets geomorfologi er kendetegnet ved store parallelle landområder mellem to vandløb i øst-vestgående retning. De morfometriske højdeforskelle og forskelle i eksponering muliggør dyrkning af en lang række druesorter.

Klimaet - tempereret fastlandsklima med meget store udsving takket være tilstedeværelsen af østeuropæiske luftmasser samt atlantiske luftmasser mod vest og nordvest hele året, men navnlig i overgangssæsonerne. Den samlede solindstråling har årlige gennemsnitsværdier på over 120 kcal/cm2 med udsving fra 110 for de nordvendte arealer til 140 for de sydvendte arealer.

Ifølge oplysninger fra forskningsstationen i Odobești er der i de seneste 40 år sket en klimatisk opvarmning i denne region.

Jordbunden - jordbunden i dette område består hovedsageligt af mollisol, repræsenteret ved fintmalet sort jord (cambisol og diluvialt ler), fortrinsvis i den østlige og centrale del af vinområdet, mens der i den vestlige del hovedsageligt findes grå jord. Deres afbalancerede og lette tekstur sikrer gennemtrængelighed og dræning, mens de fysiske og teknologiske egenskaber fremmer en gavnlig kemisk proces og et betydeligt indhold af humus og næringsstoffer, der har særlig betydning for vindyrkning.

Produktoplysninger

Hvidvinene har en karakteristisk farve, der er særskilt for vintype og alder, fremragende duft (de ældre vines bouquet) og smag, harmoni mellem duft og smag og finesse. Deres typiske karakteristika, navnlig en øget farveintensitet, stammer fra det geografiske område, nærmere bestemt dets rigelige solvarme og jordbunden med en let tekstur. Hertil kommer også placeringen af vinområdet Odobeşti ved foden af Subkarpaterne, der har en gennemsnitlig højde på 200 m. Ud fra et biologisk-klimatisk-jordbundsmæssigt synspunkt hører dette område til den rumænske slette (Câmpia Română), men ud fra et genetisk synspunkt hører det til Subkarpaterne. Det er helt isoleret som kontaktområde med sin helt egen økologiske karakter, der giver det karakteristika, der er velegnede til vindyrkning.

Disse vinområders omdømme er vokset siden det 17. århundrede i en sådan grad, at Dimitrie Cantemir i sit værk »Descriptio Moldavie« betegner vinområdet Odobeşti som det tredjebedste blandt landets vinområder. Det er ikke tilfældigt, at der i dette område fandtes vinbrug, der tilhørte Moldaviens herskere, ærkebispedømmet Iași eller bisperne i byerne Roman og Rădăuți.

Vinen fra dette område er på grund af sin kvalitet i årevis blevet solgt til Polen og Rusland på anmodning fra disse landes monarker (i 1456 anmodede kong Kasimir af Polen monarken Petru Rareș om vin fra dette vinområde).

Årsagssammenhæng

Takket være klima- og jordbundsforholdene og en særlig sur jordbund har vinene en friskhed og en frugtagtig smag, der er højt værdsat.

Det gennemsnitlige årlige antal solskinstimer er på ca. 2 100 timer, og de høje værdier, der er registreret for denne parameter, forbundet med en global solstråling (årlige middelværdier på op til over 120Kcal/cm2), som varierer mellem de beplantninger, der vender mod nord, og dem, der vender mod syd, sikrer optimale modningsbetingelser, sukkerkoncentrationer og aromastoffer i druen. Den årlige gennemsnitstemperatur ligger på omkring 9-10 oC, dvs. en gennemsnitlig temperatursvingning.

9. Andre vigtige betingelser (emballering, mærkning, andre krav)

Markedsføringsbetingelser

Retlig ramme:

de nationale bestemmelser.

Type supplerende betingelse:

supplerende bestemmelser vedrørende mærkningen.

Beskrivelse af betingelsen:

ingen supplerende bestemmelser.

Link til produktspecifikationen

http://onvpv.ro/sites/default/files/caiet_sarcini_doc_odobesti_modif_cf_cererii_1426_14.06.2019_no_track_changes_4.pdf

(1) EFT L 9 af 11.1.2019, s. 2.